Candidații au dat în mintea copiilor: Piedone şi Sava s-au pictat pe faţă pentru a sta de vorbă cu alegătorii (VIDEO)

Necunoscute sunt căile campaniei electorale. Fostul primar Cristian Popescu Piedone, căruia instanţa i-a interzis să mai candideze, și Răzvan Sava, cel care speră să ajungă la cârma Sectorului 4, s-au gândit că, dacă dau în mintea copiilor, strâng voturi de la părinţi. Cei doi s-au pictat pe faţă. Piedone s-a transformat în celebrul personaj de desene animate Shek, iar Sava a juns să semene cu Wolverine, informează B1 TV.

Orăşelul Copiilor din Capitală. Ziua în amiaza mare. Răzvan Sava, candidatul PNL la Primăria Sectorului patru, la braţ cu Cristian Popescu Piedone, candidat la consiliul local din partea PP-USL.

Până acum, nimic ieşit din comun, doar că cei doi au fost fotografiaţi de cei de la mondonews.ro într-o ipostază desprinsă din desenele animate. Piedone şi Sava s-au pictat pe faţă pentru a sta de vorbă cu alegătorii.

Jurnaliştii scriu că astfel, Cristian popescu Piedone s-a transformat în Shrek, în timp ce Răzvan Sava a optat pentru o mască Wolverine. S-au aşezat răbdători pe scaun până când artistul şi-a terminat opera de artă. "Azi ne-am amintit cum e să fii copil", au răspuns în cor cei doi candidaţi.

Candidații au dat în mintea copiilor: Piedone şi Sava s-au pictat pe faţă pentru a sta de vorbă cu alegătorii